Mandag morgen blev en person fundet død i Limfjorden ud for Aalborg Portland.

Det var årvågne medarbejdere ved Aalborg Portland, der så, at der flød noget ude i fjorden ud for cementfabrikken. Det fortæller indsatsleder ved Nordjyllands Beredskab Søren Korsgaard til TV2 Nord. - Det er rigtig godt, at de reagerer og slår alarm. Strømmen er stærk i dag, så personen var hurtigt drevet videre ud af fjorden, forklarer han. Nordjyllands Beredskabs dykkere har bjærget den afdøde. Nu skal politiet identificere vedkommende, fastlægge en dødsårsag og underette eventuelle pårørende.